**JELGAVAS PILSĒTAS PAŠVALDĪBAS 2020.GADA 26.MARTA**

**SAISTOŠO NOTEIKUMU NR.20-8**

**“GROZĪJUMI JELGAVAS PILSĒTAS PAŠVALDĪBAS 2011.GADA 28.JŪLIJA SAISTOŠAJOS NOTEIKUMOS NR.11-21 “JELGAVAS PILSĒTAS PAŠVALDĪBAS PALĪDZĪBAS DZĪVOJAMO TELPU JAUTĀJUMU RISINĀŠANĀ SNIEGŠANAS KĀRTĪBA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Īss projekta satura izklāsts | Saistošie noteikumi “Grozījumi Jelgavas pilsētas pašvaldības 2011.gada 28.jūlija saistošajos noteikumos Nr.11-21 “Jelgavas pilsētas pašvaldības palīdzības dzīvojamo telpu jautājumu risināšanā sniegšanas kārtība” (turpmāk- Saistošie noteikumi) tiek papildināti ar kārtību kādā personām, kurām pēc stihiskas nelaimes vai avārijas ar lēmumu tiek piešķirts vienreizējs pabalsts dzīvojamās mājas vai dzīvojamās telpas remontam, jāiesniedz attaisnojoši dokumenti par piešķirtā pabalsta izlietojumu.  Saistošajos noteikumos tiek precizēts personu loks atbilstoši likuma “Par sociālajiem dzīvokļiem un sociālajām dzīvojamām mājām” 5.panta 1.1 daļai, kurām ir tiesības īrēt pašvaldības sociālo dzīvokli vai dzīvojamo telpu sociālajā mājā. Saistošo noteikumu 13.6.punkts tiek izteikts jaunā redakcijā, kurā tiek noteikts, ka sociālo dzīvokļu vai dzīvojamo telpu sociālajā mājā izīrēšanai reģistrē personas ar invaliditāti. Saistošo noteikumu 13.7.apakšpunktā tiek svītroti vārdi “trūcīgas vai maznodrošinātas”, līdz ar to tiesības tikt reģistrētām attiecīgajā palīdzības reģistrā būs ikvienai personai, kura aprūpē bērnu ar invaliditāti vai pilngadīgu personu ar invaliditāti. Tiek svītrots Saistošo noteikumu 13.8.apakšpunkts, kas līdz šim ierobežoja personu loku, kurām bija tiesības būt reģistrētām sociālo dzīvokļu vai dzīvojamo telpu sociālajā mājas izīrēšanas palīdzības reģistrā. Tiek precizēts Saistošo noteikumu 25.punkts, jo likuma “Par sociālajiem dzīvokļiem un sociālajām dzīvojamām mājām” 13.panta otrā daļa nosaka, ka sociālā dzīvokļa īrniekam nav tiesību īrēto dzīvokli mainīt.  Saistošie noteikumi tiek papildināti ar 25.2 punktu, kurš paredz ka ikvienu neizīrētu pašvaldības dzīvojamo telpu, kurai noteikts kvalificētam speciālistam izīrējamas telpas statuss, tiek piedāvātas īrēt 8.reģistrā reģistrētiem kvalificētiem speciālistiem, ievērojot šādu prioritātes secību: izglītības nozare, veselības aprūpe, sociālā palīdzība un sociālie pakalpojumi, sabiedriskā kārtība un drošība, sports, kultūra. |
| 2. Projekta nepieciešamības pamatojums | Saistošie noteikumi tiek papildināti ar kārtību, kādā personām jāiesniedz pašvaldībai attaisnojoši dokumenti par piešķirtā vienreizējā pabalsta dzīvojamās mājas vai dzīvojamās telpas remontam, kā arī precizēti atbilstoši likuma “Par sociālajiem dzīvokļiem un sociālajām dzīvojamām mājām” nosacījumiem. |
| 3. Informācija par plānoto projekta ietekmi uz pašvaldības budžetu | Nav ietekmes |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldības administrācijas un Jelgavas pilsētas pašvaldības iestāžu speciālisti. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Jelgavas pilsētas domes priekšsēdētājs A.Rāviņš

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU